Behmischer Rousnopfe

Da Behmische Rousnopfe (oder Groußer Behmischer Summerrousnopfe) is a Opfesortn, de um 1798 vom Pomologn Mathias Rößler im Czaslauer Kroas in Behmaland gfundn worn is.

 Frucht 
Da Opfe is a Dofaopfe und sehr guada Wirtschoftsopfe und reift Ende August bis September. Er is grouß und flachrund, fost wiara Kaas mit unregelmassigen, broaden und flochen Rippn. De Schoin is glod, greanlich, spada dann greanlichgejb und auf da Sunnaseitn roud vawoschn bis gstroafd.

S Fruchfleisch is weißlich und unter da Schoin ebbas roud. So sand a de Kernhausodern. S Fleisch is locker, softig, a bisserl wiazig und seierlich.

Da Kejch is offad, de Kejchbladl mittelbroad und stäad. De Kejchgruam is weit, diaf und wiara Schissel gformd.

Da Stej is kuaz, mittl dick und hoizig. De Stejgruam is weit, diaf und zimtarte berosdd.

Des Kernhaus is grouß, offad und blodad wiara Herz gformd mit mittlgrouße, rundlich-oagformde, braune Kerner.

 Baam 
Da Baam hod a obstäade, wuide Grona. Er drogt fria und vej. De Bladl sand grouß, broad und gleichmassig zahnd.

 Beleg